Kryeministri grek: Nesër mund të jetë shumë vonë për të vepruar mbi defiçitin
Zyrtarët evropian po shqetësohen se fatkeqësia financiare e Greqisë do të shkaktojnë probleme edhe më të mëdha për kontinentin
<!-- IMAGE --> Diskutimet mbi shkurtimet në Greqi nuk janë pritur mirë, nderkohë që mijëra grekë kanë protestuar në rrugët e Athinës ndaj propozimeve për masat e ashpëra. Të premten, kryeministri grek Xhorxh Papandreu u tha ligjvenësve se tani është koha për masa drastike sepse nesër do të jetë shumë vonë. Ai tha se pa shkurtime të thella, kriza do ta rrënojë ekonominë greke. Ai gjithashtu bëri thirrje për mbështetje më të madhe evropiane. <!-- IMAGE --> Zoti Papandreu i kërkoi Bashkimit Evropian që të tregohet i drejtë dhe mbështetës. Por situata është e tendosur. Ekspertët evropian që vizituan Greqinë këtë javë thanë se vendi duhet të bëjë më shumë për të frenuar borxhet e saj shkatërrimtare. Shumë zyrtarë fajsojnë problemet e Greqisë si shkaktarë të rënies së vlerës së euros. Madje disa zyrtarë kanë thënë se sistemi monetar i euros mund të bjerë nëse Greqia falimenton për të paguar borxhet. Po ashtu nuk është folur zyrtarisht për ndonjë lloj pakete ndihme evropiane. Pas takimit me kryeministrin grek të premten, shefi ekzekutiv i bankës private gjermane, Deutche Bank, ishte i paqartë. Kur gazetarët e pyetën lidhur me mundësinë e ndonjë ndihme... ai tha se nuk kishte komente. Kriza greke po ashtu ka pushtuar vemëndjen edhe të disa zyrtarëve të lartë amerikanë. Shefi i bankës qendrore amerikane, Ben Bernanke, u ka treguar ligjvenësve se disa banka private mund ta kenë ndihmuar Greqinë që të fshehë permasat e problemeve të saj. <!-- IMAGE --> Ai tha se disa agjenci po marrin pjesë në hetime. Shefi i bankës qendrore amerikane shprehu shqetësime rreth mundësisë se instrumentet mbi të cilat ka investuar Greqia mund të falimentojnë. //kh//